sagorsarker/bangla-wikipedia huggingface dataset:
সুদাসনা রাজ্য

সুদাসনা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো সুদাসনা, যা বর্তমানে গুজরাত রাজ্যের মেহসানা জেলায় অবস্থিত৷
সুদাসনা রাজ্যের রাজারা ছিলেন পারমার রাজবংশীয় রাজপুত৷ আয়তনে ক্ষুদ্র হলেও ১৯৪৩ খ্রিস্টাব্দের ডিসেম্বর মাসে বরোদা এবং গুজরাত রাজ্য এজেন্সিতে যুক্ত হওয়া ক্ষুদ্রতর রাজ্যগুলির বহির্ভুত ছিলো ও তুলনামূলক বৃহত্তর ছিলো এটি৷ রাজ্যটি ৮৩ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯৩১ খ্রিস্টাব্দের জনগণনা অনুসারে এর জনসংখ্যা ছিলো ৬৯২৮ জন৷ ১৯৪৭ খ্রিস্টাব্দে ভারতের স্বাধীনতা লাভের পর মাণসা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
সুদাসনা দেশীয় রাজ্যের শাসকগণ ঠাকুর উপাধিতে ভূষিত হতেন৷ দাঁতা রাজ্যের শাসক পুঞ্জসিংজীর কনিষ্ঠ পুত্র এই রাজ্যের পত্তন ঘটান৷
লুসার্ন

লুসার্ন ( , ; ; লুসার্ন জার্মান:Lozärn; ; ) হলো মধ্য সুইজারল্যান্ডের একটি জার্মান ভাষী শহর। লুসার্ন শহরটি ক্যান্টন অব লুসার্নের রাজধানী এবং লুসার্ন ডিসট্রিক্টের একটি অংশ। ৮২,০০০ জনগোষ্ঠী নিয়ে গঠিত এ শহরটি মধ্য সুইজারল্যান্ডের সবচেয়ে জনবহুল নগরী। শহরটি ওই অঞ্চলের অর্থনীতি, পরিবহন, গণমাধ্যম এবং সংস্কৃতির যোগসূত্র। শহরটির নগরীয় এলাকাতে ১৯ টি পৌরসভা ও নগরী রয়েছে যাতে প্রায় ২২০,০০০ জন লোক বসবাস করে।
আব্দুর রহমান (নোয়াখালীর রাজনীতিবিদ)

আব্দুর রহমান বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-৫ আসনের সংসদ সদস্য ছিলেন।
আব্দুর রহমান ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৫ আসন থেকে সংসদ সদস্য নির্বাচিত হন।
নুরুল হক (নোয়াখালীর রাজনীতিবিদ)

নুরুল হক বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-৭ আসনের সংসদ সদস্য ছিলেন।
নুরুল হক ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৭ আসন থেকে সংসদ সদস্য নির্বাচিত হন।
আবদুর রশিদ (নোয়াখালীর রাজনীতিবিদ)

মুহাম্মদ আবদুর রশিদ (১ জানুয়ারি ১৯২৪ - ৯ ফেব্রুয়ারি ২০০০) ছিলেন একজন বাংলাদেশী রাজনীতিবিদ ও মুক্তিযুদ্ধের সংগঠক। তিনি তৎকালীন নোয়াখালী-৮ আসনের সংসদ সদস্য ছিলেন।
মুহাম্মদ আবদুর রশিদ ১ জানুয়ারি ১৯২৪ সালে তৎকালীন নোয়াখালী বর্তমানে লক্ষীপুর জেলার রামগঞ্জ থানার নাগমুদ গ্রামে জন্ম গ্রহণ করেন। তার পিতার নাম আবদুল মজিদ এবং মাতার নাম খালেক জান।মুহাম্মদ আবদুর রশিদ ১৯৪০ সালে নোয়াখালী জিলা স্কুল থেকে প্রথম বিভাগে মাধ্যমিক পরীক্ষায় পাশ করেন। পরবর্তীতে ঢাকা কলেজ থেকে উচ্চ মাধ্যমিক পরীক্ষায় পাশ করে তিনি কোলকাতার প্রেসিডেন্সী কলেজে পড়াশুনা করেন।
তিনি স্ত্রী এবং ৩ পুত্র সন্তানকে রেখে ২০০০ সালের ৯ ফেব্রুয়ারি মৃত্যুবরণ করেন।
মুহাম্মদ আবদুর রশিদ ছাত্র জীবন থেকে রাজনীতিতে জড়িত ছিলেন। তিনি ১৯৩৯-৪০ সালে জেলা মুসলিম ছাত্র সমিতির সাধারণ সম্পাদক, ১৯৪৬-৪৭ সালে নোয়াখালী ত্রান কমিটির চেয়ারম্যান ও ১৯৫০–৫৭ সালে নোয়াখালী জেলা বোর্ডের সদস্য ছিলেন।মুহাম্মদ আবদুর রশিদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
মুহাম্মদ আবদুর রশিদ নোয়াখালী জেলা আওয়ামী লীগের সহ-সভাপতি ছিলেন। তিনি ১৯৬২ সালে তদানীন্তন নিখিল পাকিস্তান আওয়ামী লীগের সাংগঠনিক সম্পাদক ছিলেন। ওই বছর তিনি তৎকালীন প্রাদেশিক পরিষদে নির্বাচিত হন। ১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। স্বাধীনতা পরবর্তীতে ১৯৭২ সালের ১১ এপ্রিল গণপরিষদের প্রথম অধিবেশনের দ্বিতীয় দিনে ৩৪ সদস্য বিশিষ্ট “খসড়া সংবিধান প্রণয়ন কমিটি” গঠিত হয়, তিনি উক্ত কমিটির সদস্য ছিলেন।
মুহাম্মদ আবদুর রশিদ ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৮ আসন থেকে সংসদ সদস্য নির্বাচিত হন। তিনি ১৯৭৫ সালে লক্ষীপুর জেলার গভর্ণর নিযুক্ত হন।
হান্স-ইয়ুর্গেন ভিটকাম্প

হান্স-ইয়ুর্গেন ভিটকাম্প (; জন্ম: ২৩ জুলাই ১৯৪৭) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় বরুসিয়া মনশেনগ্লাডবাখের-এর হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেছেন।
১৯৬৭–৬৮ মৌসুমে, শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। শালকে ০৪-এর হয়ে তিনি ১০১ ম্যাচে ৩০টি গোল করেছেন। অতঃপর তিনি বরুসিয়া মনশেনগ্লাডবাখে, যেখানে তিনি ৭ মৌসুম অতিবাহিত করেছেন। সর্বশেষ, ১৯৭৮–৭৯ মৌসুমে, তিনি বরুসিয়া মনশেনগ্লাডবাখ হতে এর্কেনশভিকে যোগদান করেন; এই ক্লাবের হয়ে ৩ মৌসুম অতিবাহিত করার পর তিনি অবসর গ্রহণ করেছেন।
আরাংগেট্রা ভেলাই

আরাংগেট্রা ভেলাই () হচ্ছে ১৯৯০ সালে মুক্তিপ্রাপ্ত ফজিল পরিচালিত একটি তামিল চলচ্চিত্র। চলচ্চিত্রটিতে নায়ক-নায়িকার ভূমিকায় প্রভু এবং রেবতী ছিলেন। ১৯৮৯ সালের মালয়ালম ভাষার চলচ্চিত্র 'রামজি রাও স্পিকিং'-এর পুনঃনির্মাণ ছিলো এই চলচ্চিত্রটি, মালয়ালম চলচ্চিত্রটিতে এই তামিল চলচ্চিত্রের পরিচালক ফজিল প্রযোজক হিসেবে ছিলেন। ২০০০ সালের হিন্দি চলচ্চিত্র 'হেরা ফেরি'র কাহিনীও এই 'আরাংগেট্রা ভেলাই'-এর সঙ্গে মিলে যায়।
শারমন লুইস

শারমন হ্যাকিম লুইস (; জন্ম: ২১ অক্টোবর, ১৯৯৫) সেন্ট অ্যান্ড্রুর মাউন্ট হর্ন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের শেষদিক থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করছেন শেরম্যান লুইস নামে পরিচিত শারমন লুইস।
২০১৭ সাল থেকে শারমন লুইসের প্রথম-শ্রেণীর খেলোয়াড়ী জীবন চলমান রয়েছে। ১০ মার্চ, ২০১৭ তারিখে উইন্ডওয়ার্ড আইল্যান্ডসের সদস্যরূপে প্রথম-শ্রেণীর রিজিওন্যাল ফোর ডে কম্পিটিশন ক্রিকেট প্রতিযোগিতায় অভিষেক ঘটে তার। নভেম্বর, ২০১৭ সালে প্রথম-শ্রেণীর ক্রিকেটে প্রথমবারের মতো পাঁচ-উইকেট লাভ করেন তিনি। রিজিওন্যাল ফোর ডে প্রতিযোগিতায় ত্রিনিদাদ ও টোবাগো দলের বিপক্ষে তিনি এ কৃতিত্ব অর্জন করেন। ২৮ জুন, ২০১৮ তারিখে নর্দাম্পটনে অনুষ্ঠিত ইংল্যান্ডে অনুষ্ঠিত ত্রি-দেশীয় সিরিজে ইংল্যান্ড লায়ন্সের বিপক্ষে ওয়েস্ট ইন্ডিজ এ দলের সদস্যরূপে লিস্ট এ ক্রিকেটে অভিষেক হয় তার।
অক্টোবর, ২০১৯ সালে রিজিওন্যাল সুপার৫০ প্রতিযোগিতায় উইন্ডওয়ার্ড আইল্যান্ডস দলের পক্ষে খেলার জন্যে মনোনীত হন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন শারমন লুইস। ৪ অক্টোবর, ২০১৮ তারিখে রাজকূটে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ নভেম্বর, ২০১৮ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
২০১৮-১৯ মৌসুমে ওয়েস্ট ইন্ডিজের টেস্ট দলের সদস্যরূপে ভারত গমন করেন। তিনি আলজারি জোসেফের স্থলাভিষিক্ত হন। ৪ অক্টোবর, ২০১৮ তারিখে রাজকূটে অনুষ্ঠিত সিরিজের প্রথম টেস্টে স্বাগতিক ভারতের বিপক্ষে তার টেস্ট অভিষেক পর্ব সম্পন্ন হয়। চেতেশ্বর পুজারাকে আউট করে নিজস্ব প্রথম উইকেটের সন্ধান পান।
গৌরীনাথধাম রেলওয়ে স্টেশন

গৌরীনাথধাম রেলওয়ে স্টেশন, পশ্চিমবঙ্গের পুরুলিয়া জেলার গৌরীনাথধাম ও পাশ্ববর্তী এলাকাগুলিতে মধ্যে রেলযোগাযোগ সরবরাহ করে।
রেলওয়ে স্টেশনটি ১৮ নং জাতীয় সড়কের পাশে অবস্থিত। স্টেশনটি সমুদ্রপৃষ্ঠ থেকে উঁচুতে অবস্থিত। স্টেশনটির একটিই প্ল্যাটফর্ম রয়েছে, ২০১৮ সালের মধ্য থেকে দুটি প্ল্যাটফর্ম করার কাজ অব্যাহত আছে। স্টেশনটির কোড হল GTD এবং এটি দক্ষিণ পূর্ব রেলের আদ্রা রেলওয়ে স্টেশনের আওতার অধীনে রয়েছে। 
 বিস্তৃত ন্যারোগেজ পুরুলিয়া-রাঁচি রেলওয়ে লাইনটি ১৯০৭ সালে খোলা হয়। রেলওয়েটির নাম দেওয়া হয়েছিল রাঁচি-পুরুলিয়া রেলওয়ে ও এটি বেঙ্গল নাগপুর রেলওয়ে দ্বারা পরিচালিত হত। ১৯৬২ সালে কলকাতা রাঁচি রেলওয়ে বিভাগ ও ১৯৯২ সালে পুরুলিয়া-কোটশিলা রেলওয়ে বিভাগ বিস্তৃত ব্রডগেজ রেলওয়েতে রূপান্তরিত করা হয়। 
পুরুলিয়া-কোটশিলা রেলওয়ে বিভাগটির ১৯৯৮-৯৯ সালের মধ্যে বৈদ্যুতীকরণ করা হয়েছিল।
নিউ ইয়র্ক বিশ্ববিদ্যালয় দর্শন বিভাগ

নিউইয়র্ক বিশ্ববিদ্যালয় দর্শন বিভাগ, মার্কিন যুক্তরাষ্ট্রের এবং ফিলোসফিক্যাল গোর্মেট রিপোর্ট ২০১৭-১৮ অনুযায়ী ইংরেজি ভাষাভাষী বিশ্বের মধ্যে র‍্যাঙ্কিংয়ে প্রথম দর্শন বিভাগ (সেইসাথে ২০১৪, ২০১১, ২০০৯, এবং ২০০৬ র‍্যাঙ্কিং অনুসারে)। ২০২০ সালের কিউএস ওয়ার্ল্ড ইউনিভার্সিটি র‌্যাঙ্কিং অনুযায়ী এটি বিশ্বে প্রথম স্থান অর্জন করেছে সেইসাথে আন্তর্জাতিক খ্যাতিসম্পন্ন দর্শন বিভাগের গৌরব অর্জন করে আছে।
জ্ঞানবিজ্ঞান, দর্শনের ইতিহাস, যুক্তি, অধিবিদ্যা, নৈতিক ও রাজনৈতিক দর্শন, ভাষার দর্শন, যুক্তির দর্শন,গণিতের দর্শন এবং মনের দর্শনের উপর বিভাগটিতে উচ্চশিক্ষার জন্য স্বতন্ত্র অংশ রয়েছে। বিভাগটি দর্শনের উপর বি.এ, এম.এ, এবং পিএইচডি ডিগ্রী প্রদানের পাশাপাশি দর্শনের উপর মাধ্যমিক এবং ভাষা ও মন নিয়ে বিশ্ববিদ্যালয়ের অন্যান্য বিভাগের সাথে ভাষাবিজ্ঞান ও মনোবিজ্ঞানের উপর ব্যাপকভাবে শিক্ষা কার্যক্রম পরিচালনা করে থাকে। এটি নিউইয়র্ক ইনস্টিটিউট অফ ফিলোসফি-র একটি গবেষণা কেন্দ্র, যা বহু-বছরের প্রকল্প, পাবলিক বক্তৃতা, সম্মেলন এবং বিভিন্ন রকম কর্মশালাগুলিকে সমর্থন করে, পাশাপাশি নিউ ইয়র্ক সিটির উচ্চ বিদ্যালয়ের শিক্ষার্থীদের দর্শনের প্রতি আগ্রহী ও দর্শনশাস্ত্র শেখানোর জন্য বিভিন্ন কার্যক্রম পরিচালনা করে থাকে।
কলম্বিয়া বিশ্ববিদ্যালয়ের দর্শন বিভাগের সাথে এই অনুষদের শিক্ষার্থীদের একটি ঘনিষ্ঠ সম্পর্ক রয়েছে। প্রতি বছর, নিউ ইয়র্ক বিশ্ববিদ্যালয় দর্শন বিভাগ এবং কলম্বিয়া দর্শনের স্নাতক শিক্ষার্থীরা " বার্ষিক নিউ ইয়ার বিশ্ববিদ্যালয় দর্শন বিভাগ/কলম্বিয়া গ্র্যাজুয়েট ছাত্র দর্শন সম্মেলন " এর আয়োজন করে। অধিকন্তু, ডক্টরাল শিক্ষার্থীরা কলম্বিয়া বিশ্ববিদ্যালয় অথবা আন্তঃবিশ্ববিদ্যালয়ের ডক্টরাল কনসোর্টিয়ামের অন্যান্য সদস্য যেমনঃ প্রিন্সটন বিশ্ববিদ্যালয়, সিএনইওয়াই গ্র্যাজুয়েট সেন্টার, রুটগার্স বিশ্ববিদ্যালয়, ফোর্ডহ্যাম বিশ্ববিদ্যালয়, স্টনি ব্রুক বিশ্ববিদ্যালয়, এবং দ্য নিউ স্কুল থেকে কোর্স করার জন্য ক্রস-রেজিস্ট্রেশন করতে পারে। বিশ্ববিদ্যালয়ের এই বিভাগটি স্কুল অব ল-এর সাথে ঘনিষ্ঠভাবে কাজ করে যার কেন্দ্র আইন এবং দর্শন প্রতিটি শিক্ষাবর্ষের সেমিস্টারের শেষ সময়ে সাপ্তাহিক ভিত্তিতে আইনি, রাজনৈতিক এবং সামাজিক দর্শনশাস্ত্রে উপর একটি সমাপনী সম্মেলন আয়োজন করে।
বিভাগটি ৫ ওয়াশিংটন প্লেসের নোহো এবং গ্রিনিচ গ্রামের পাশের সীমান্তের নিকটবর্তী নিউ ইয়র্ক সিটি ল্যান্ডমার্কস সংরক্ষণ কমিশনের এখতিয়ারের একটি ঐতিহাসিক বিল্ডিংয়ে অবস্থিত। ভবনের অভ্যন্তরটি দার্শনিক লুডভিগ উইটগেনস্টাইনের লেখায় ও রিমার্ক অন কালারে (রঙ সম্পর্কিত লুডভিগ উইটগেনস্টাইনের এটি শেষ কাজ ছিল) অনুপ্রাণিত নকশার উপাদানগুলির সমন্বয়ে স্টিভেন হল আর্কিটেক্টস দ্বারা ২০০৭ সালে ভবনটি পুরোপুরি সংস্কার করা হয়েছিল।
জেসিকা মোস, প্রাচীন দর্শনে বিশেষজ্ঞ
শিনোবু ইশিহারা

শিনোবু ইশিহারা (石原 忍, "ইশিহারা শিনোবু", টোকিও, ২৫ সেপ্টেম্বর ১৮৭৯ – ইজু উপদ্বীপ, ৩ জানুয়ারি ১৯৬৩) হলেন একজন জাপানি চক্ষুচিকিৎসাবিজ্ঞানী, যিনি বর্ণান্ধতা নির্ণয়ের জন্য ইশিহারা বর্ণ পরীক্ষা পদ্ধতির আবিষ্কার করেন। তিনি জাপানি সামরিক বাহিনীর একজন চিকিৎসক ও জেনারেল ছিলেন।
ইশিহারা ১৯০৫ খ্রিষ্টাব্দে সামরিক বৃত্তিসহ চিকিৎসাবিজ্ঞানে স্নাতক সম্পন্ন করেন। এর পরপরই তিনি জাপানি রাজকীয় সেনাবাহিনীতে চিকিৎসক হিসেবে যোগ দেন। তিনি মূলত একজন শল্যচিকিৎসক দায়িত্বরত ছিলেন। পরবর্তীতে তিনি চক্ষুচিকিৎসাবিজ্ঞান বিষয়ে বিশেষজ্ঞ হয়ে ওঠেন। ১৯০৮ খ্রিষ্টাব্দে টোকিও বিশ্ববিদ্যালয়ে ফিরে আসেন এবং চক্ষুচিকিৎসাবিজ্ঞান বিষয়ে গবেষণার্থে নিজেকে নিয়োজিত করেন। ১৯১০ খ্রিষ্টাব্দে তিনি আর্মি মেডিক্যাল কলেজের প্রদর্শক নিয়োজিত হন। সেখানে রোগী দেখার পাশাপাশি "সামরিক চক্ষুচিকিৎসাবিজ্ঞান" এবং ঊর্ধ্বতন সৈন্যদের নির্বাচন বিষয়ে গবেষণাকার্য পরিচালনা করেন। মিলিটারি মেডিক্যাল কলেজে কাজ করার সময় তাকে সামরিক বাহিনীর নবাগত সৈন্য বাছাই প্রক্রিয়ায় বর্ণান্ধতা নির্ণয়ে একটি পরীক্ষা পদ্ধতি আবিষ্কার করতে নির্দেশ দেওয়া হয়। এক্ষেত্রে তার সহকারী, যিনি একজন বর্ণান্ধ ছিলেন, ইশিহারাকে তার গবেষণায় ও বর্ণান্ধতা নির্ণায়ক পাতগুলোকে পরীক্ষায় সহায়তা করেন। বর্ণান্ধতা পরীক্ষার প্রথম পাতগুলো জল রঙে হিরাগানা লিপিতে হাতে আঁকা ছিল।
১৯১৮ খ্রিষ্টাব্দে ইশিহারার নকশাকৃত বর্ণান্ধতা নির্ণায়ক পরীক্ষার জন্য তিনি খ্যাতি লাভ করেন। পরীক্ষায় একজন ব্যক্তিকে কিছু রঙিন পাত দেখানো হয় এবং তাতে বিদ্যমান সংখ্যাগুলো বলতে বলা হয়। বিভিন্ন রকম বর্ণান্ধতার রোগীরা এই পাতগুলো থেকে বিভিন্ন রকম উত্তর দেন, যা থেকে ঐ ব্যক্তির বর্ণান্ধতা নিরূপণ করা যায়। ইশিহারা জাপানিদের দৃষ্টির যথার্থতা সংক্রান্ত একটি চার্ট তৈরি করেন এবং চোখের নিকট বিন্দু নির্ণয়ের জন্য একটি যন্ত্রের নকশা করেন। ইশিহারার নকশাকৃত উভয় প্রযুক্তিই বর্তমানে জাপানে ব্যবহৃত হয়। এছাড়া তিনি ট্রাকোমা ও মায়োপিয়া নিয়ে গবেষণার ক্ষেত্রেও গুরুত্বপূর্ণ অবদান রাখেন।
১৯০৮ খ্রিষ্টাব্দে ইশিহারা রাজকীয় টোকিও বিশ্ববিদ্যালয়ে চক্ষুচিকিৎসাবিজ্ঞান বিষয়ে স্নাতকোত্তর শ্রেণিতে ভর্তি হন। এ সময়ে তিনি জুজিরো কোমোতোর অধীনে পড়াশোনা করেন। পরবর্তীতে তিনি জার্মানিতে উলফগ্যাং স্টক, থিওডোর অ্যাক্সেনফেল্ড এবং কার্ল ভন হ্যাস প্রমুখের অধীনে পড়াশোনা করেন। ১৯২২ খ্রিষ্টাব্দে ইশিহারা রাজকীয় টোকিও বিশ্ববিদ্যালয়ের চক্ষুচিকিৎসাবিজ্ঞান বিভাগের অধ্যাপক ও চেয়ারম্যান হিসেবে কোমোতোর স্থলাভিষিক্ত হন এবং ১৯৪০ খ্রিষ্টাব্দের মার্চ পর্যন্ত সে পদে বহাল থাকেন।
ব্যক্তিগত জীবনে ইশিহারা খুবই সাধারণ থাকতে পছন্দ করতেন এবং বস্তুবিলাসিতায় তার আগ্রহ ছিল না। তিনি তার ছাত্রদের নিকট শ্রদ্ধার পাত্র ছিলেন, যারা তার অবসরের পর তার জন্য ইজু উপদ্বীপের একটি উষ্ণ প্রস্রবণের নিকট একটি কটেজ নির্মাণ করে দেয়। সেখানে তিনি বিনা সম্মানীতে প্রতিবেশীদের চিকিৎসা করতেন এবং একটি ক্লিনিক পরিচালনা করতেন। তৎকালের জাপানি রীতি অনুসারে রোগীরা চিকিৎসার পর গৃহজাত সামগ্রী এবং কিছু কিছু টাকা শ্রদ্ধাবোধ থেকে দিয়ে যেত। ইশিহারা তার নিজস্ব কিছু খরচ নির্বাহের পর অবশিষ্ট অর্থ গ্রামবাসীদের ফেরত দেন। এই খরচের মধ্যে তিনি গ্রামে একটি গ্রন্থাগার, শিশুদের জন্য একটি পাঠাগার নির্মাণ করেন, যার সুবিধাভোগীদের থেকে ইশিহারা ১৯৬৩ খ্রিষ্টাব্দে তাঁর মৃত্যুর পূর্ব পর্যন্ত শ্রদ্ধা পেতেন।
বরসোদা রাজ্য

বরসোদা রাজ্য বা বরসোড়া ছিলো ব্রিটিশ শাসিত ভারতে অবস্থিত একটি অ-তোপ সেলামী চতুর্থ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বরসোদা গ্রামে মাণসা শহরের নিকট, যা বর্তমানে গুজরাত রাজ্যের গান্ধীনগর জেলায় অবস্থিত৷ রাজ্যে জলের উৎস সবরমতী নদী৷
রাজ্যটি ২৮ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ৪০৫১ জন৷ রাজ্যটির রাজভাতার পরিমাণ ছিলো ১২,৫০০ ভারতীয় মুদ্রা৷ ১৯৪৭ খ্রিস্টাব্দে ভারতের স্বাধীনতা লাভের পর বরসোদা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
বরসোদা দেশীয় রাজ্যের শাসকগণ ঠাকুর উপাধিতে ভূষিত হতেন৷
আনারকলি বাজার

আনারকলি বাজার (পাঞ্জাবি, ) হলো পাকিস্তানের পাঞ্জাব প্রদেশের লাহোর শহরে অবস্থিত একটি প্রধান বাজার এলাকা। এছাড়া আনারকলি লাহোরের একটি উপশহর এবং দাতা গঞ্জ বকশ তহশিলের একটি ইউনিয়ন পরিষদ হিসেবেও কাজ করে।
আনারকলি সম্ভবত দক্ষিণ এশিয়ার টিকে থাকা সবচেয়ে পুরনো বাজারগুলোর অন্যতম। অন্তত দুইশ বছর পূর্বে আনারকলি বাজার প্রতিষ্ঠিত হয়েছিল বলে ধারণা করা হয়। স্থানীয় আনারকলির সমাধিসৌধ নামে পরিচিত একটি স্থাপনার নামে বাজারটির নামকরণ করা হয়ে থাকতে পারে। সমাধিটি মোঘল আমলের চরিত্র আনারকলির হয়ে থাকতে পারে মনে করা হয়, যাকে সম্রাট আকবরের নির্দেশে তার পুত্র শাহজাদা সেলিমের সাথে প্রণয় সম্পর্কের কারণে রাজধানী থেকে বিতারিত করা হয়েছিল। শাহজাদা সেলিম পরবর্তীতে সম্রাট জাহাঙ্গীর নামে মোঘল সিংহাসনে আরোহণ করেন।
আনারকলি বাজারে প্রধানত কাপড়, পোশাক, গয়না এবং অন্যান্য সামগ্রী বিক্রি করা হয়। বর্তমান আনারকলি বাজারটি দুইটি ভাগে বিভক্ত, যথা: "পুরান আনারকলি বাজার" এবং "নতুন আনারকলি বাজার"। পুরান আনারকলি বাজার মূলত ঐতিহ্যবাহী খাবারের জন্য খ্যাত। অন্যদিকে নতুন আনারকলি বাজার ঐতিহ্যবাহী হস্তশিল্প এবং সূচিশিল্পের জন্য খ্যাতি অর্জন করে। বনু বাজার, ধনী রাম লেন এবং পান গলি নতুন আনারকলি বাজারের মধ্যে উল্লেখযোগ্য, যাদের মধ্যে শেষোক্তটি ভারত থেকে আমদানীকৃত পণ্যের বাজার হিসেবে সমধিক পরিচিত।
এছাড়া দিল্লির মামলুক সালতানাতের প্রতিষ্ঠাতা কুতুবুদ্দিন আইবেকের সমাধিসৌধ আনারকলি বাজার এলাকাতেই অবস্থিত। ১৯৭০ এর দশকের প্রথমার্ধে পাকিস্তানের তৎকালীন প্রধানমন্ত্রী জুলফিকার আলী ভুট্টোর নির্দেশে সমাধি সৌধটির সংস্কার কাজ করা হয়।
জামিয়াতুল কাসিম দারুল উলুমিল ইসলামিয়া

জামিয়াতুল কাসিম দারুল উলুমিল ইসলামিয়া হল একটি ভারতীয় ইসলামি শিক্ষাপ্রতিষ্ঠান। ভারতীয় ইসলামি চিন্তাবিদ মুফতি মাহফুজুর রহমান উসমানি ১৯৮৯ সালে মাদ্রাসাটি প্রতিষ্ঠা করেন। এই মাদ্রাসাটি ভারত-নেপাল সীমান্তে বিহারের সুপৌলে অবস্থিত। " ন্যাশনাল কাউন্সিল ফর প্রমোশন ফর উর্দু ল্যাঙ্গুয়েজ" এবং জাতীয় বিদ্যুৎ ও তথ্য প্রযুক্তি বিদ্যালয়ের কেন্দ্র হিসেবেও মাদ্রাসাটি ব্যবহৃত হয়। 
জমিয়াতুল কাসিম দারুল উলুমিল ইসলামিয়ার তত্ত্বাবধানে ১৫ টি কুরআন কেন্দ্র রয়েছে এবং জামিয়ার ২৫ টি শাখা বিহার রাজ্যে ছড়িয়ে রয়েছে। 
২০১৭ সালের জানুয়ারী মাসে জামিয়ার ছাত্র এবং শিক্ষকবৃন্দ বিহারে অ্যালকোহল নিষিদ্ধের সমর্থনে একটি মানববন্ধন গঠন করেছিলেন। 
জামিয়া মিলিয়া ইসলামিয়া এবং আলীগড় মুসলিম বিশ্ববিদ্যালয় এই মাদ্রাসা এবং আরও ৫০টি আরবি মাদ্রাসা এবং বিএ / বিএ (অনার্স) এর জন্য ভর্তির জন্য আরও ১৪৭ টি আরবি মাদ্রাসাকে স্বীকৃতি দিয়েছে।
জামিয়া কয়েকটি বই প্রকাশ করেছে যার মধ্যে রয়েছে:
দি ঢাকা মার্কেন্টাইল কো-অপারেটিভ সোসাইটি

দি ঢাকা মার্কেন্টাইল কো-অপারেটিভ সোসাইটি বা দি ঢাকা মার্কেন্টাইল কো-অপারেটিভ ব্যাংক লিমিটেড বাংলাদেশের একটি সমবায় সমিতি। ব্যাংক না হলেও অবৈধ ব্যাংকিং কার্যক্রম চালিয়ে যাওয়ার অভিযোগ রয়েছে এই সমিতির দিকে।
দি ঢাকা মার্কেন্টাইল কো-অপারেটিভ ব্যাংক লিঃ [ডিএমসিবি] বাংলাদেশের একটি ইসলামী শরিয়াহ ভিত্তিক সমবায় সমিতি। যা বাংলাদেশের সমবায় সমিতি আইন ও বিধি অনুসারে ৬ই জানুয়ারী, ১৯৭৩ সালে প্রতিষ্ঠিত হয়। দি ঢাকা মার্কেন্টাইল কো-অপারেটিভ ব্যাংক লিঃ এর জন্য, "সোসাইটি" এবং "ব্যাংক" শব্দগুলি সমার্থক হিসেবে ব্যবহার করে। ২০০১ সালে, গ্রুপ ক্যাপ্টেন আবু জাফর চৌধুরী (অবঃ), জিডি (পি), পিএসসি, এই প্রতিষ্ঠানটিকে পুনরুত্থিত করে।
২০১৬ সালে এক সতর্কীকরণ বিজ্ঞপ্তিতে কেন্দ্রীয় ব্যাংক বাংলাদেশ ব্যাংক জানায়, “দি ঢাকা মার্কেন্টাইল কো-অপারেটিভ সোসাইটি লিমিটেড নামের প্রতিষ্ঠানটি তাদের নামের সাথে ‘ব্যাংক’ শব্দ ব্যবহার করে দেশের বিভিন্ন অঞ্চলে শাখা খুলে অবৈধ ব্যাংকিং কার্যক্রম পরিচালনা করছে মর্মে বাংলাদেশ ব্যাংকের নিকট অভিযোগ উত্থাপিত হয়েছে। এই প্রতিষ্ঠানটি বাংলাদেশ ব্যাংকের লাইসেন্সপ্রাপ্ত কোনো ব্যাংক নয় বিধায় উক্ত প্রতিষ্ঠানটির সাথে কোনো ধরনের ব্যাংকিং কার্যক্রম না করার জন্য জনসাধারণকে সতর্ক করা যাচ্ছে।”।
দি ঢাকা মার্কেন্টাইল কো-অপারেটিভ ব্যাংক লিঃ একটি বিশেষায়িত উন্নয়নমূলক সমবায় আর্থিক প্রতিষ্ঠান। একটি সমবায় থিমের আওতায় সদস্যদের মধ্যে খুব সহজে আর্থিক সেবা করছে। দি ঢাকা মার্কেন্টাইল কো-অপারেটিভ ব্যাংক লিঃ তার সদস্যর নিকট থেকে আমানত সংগ্রহ, সহজ শর্তে জামানত বিহীন ক্ষুদ্র ঋণ বিতরন এবং সদস্য সেবা প্রদান করে।
২০২১ সালে মে মাস পর্যন্ত, দি ঢাকা মার্কেন্টাইল কো-অপারেটিভ ব্যাংক লিমিটেডের ১৩৪টি শাখা এবং ২টি উপ-শাখা ও ৩০২৫ জনের অধিক জনবল রয়েছে।
প্রণিধিপূর্ণ মহাবিহার

প্রণিধিপূর্ণ মহাবিহার (দেবনাগরী: प्रणिधिपूर्ण महाविहार) হলো কাঠমান্ডুর বলম্বুতে অবস্থিত একটি থেরোবাদী বৌদ্ধ বিহার। বিহারটি ১৯৪০ এর দশকে নেপালে থেরোবাদী বৌদ্ধ ধর্মের পুনর্জাগরণের অন্যতম প্রধান কেন্দ্রে পরিণত হয়েছিল।
স্থানীয়দের নিকট অনানুষ্ঠানিকভাবে বলম্বু বিহার নামে পরিচিত। বিহারটি কাঠমান্ডু থেকে ৮ কিলোমিটার দূরে, কাঠমান্ডু উপত্যকার পশ্চিম প্রান্তে অবস্থিত।
মহাবিহারের ইতিহাস, ১৯৪২ থেকে যখন বৌদ্ধভিক্ষু প্রজ্ঞানন্দ মহাস্থবির এখানে এসেছিলেন তখন রাস্তার পাশে অস্থায়ী ছাউনিতে বৌদ্ধধর্মের প্রচার করতেন। ১৪শ শতকের পর তিনিই ছিলেন নেপালের প্রথম হলুদ বস্ত্রাবৃত ভিক্ষু। থেরোবাদী বৌদ্ধ ধর্মের ক্রমবর্ধমান কর্মকাণ্ড নেপালে ব্যাপক পরিবর্তন সাধন করছিল। ফলে ভিক্ষুরা নেপালের ক্ষমতাসীন রাণা রাজপরিবার ও সরকারের রোষের সম্মুখীন হয়। তৎকালের নেপাল সরকার বৌদ্ধ ধর্মের প্রতি বিরূপ ছিল। সরকারি পদক্ষেপের মাধ্যমে ক্রমবর্ধমান কর্মকাণ্ড বিস্তারকে দমন চেষ্টার ফলে তা অনুসারীদের মধ্যে রোষের সৃষ্টি করে, যার ফলে বিহারটির উন্নয়ন ক্রমশ বৃদ্ধি পায়।
১৯৪৪ খ্রিষ্টাব্দে রাণা রাজবংশ বৌদ্ধ ধর্ম প্রচার ও নেপাল ভাষায় ধর্মীয় গ্রন্থ লেখার অভিযোগে ভিক্ষুদের বিরুদ্ধে কঠোর অবস্থান নেয়। ধর্মপ্রচার বন্ধ করতে অস্বীকৃতি জানানোয় প্রজ্ঞানন্দসহ আটজন ভিক্ষুকে দেশ থেকে নির্বাসিত করা হয়। নেপাল থেকে বৌদ্ধ ভিক্ষুদের নির্বাসনের প্রেক্ষিতে সরকারের রোষের থেকে বাঁচতে অন্যান্য ভিক্ষুরা স্থানীয়দের সহায়তায় নিকটবর্তী বলম্বু গ্রামে আত্মগোপন করে।
১৯৪৬ খ্রিষ্টাব্দে আন্তর্জাতিক চাপের কারণে বহিষ্কারাদেশ প্রত্যাহার করা হলে ভারত, তিব্বত, ভুটান ও শ্রীলংকায় ছড়িয়ে থাকা নির্বাসিত ভিক্ষুরা দেশে ফিরে আসেন। এরপরেও সরকার তাদের কর্মকাণ্ড নজরে রাখেন। এ কারণে ভিক্ষুরা নির্বিঘ্নে কাজ করার জন্য ও পুলিশি নজরদারীর বাইরে থেকে থাকার জন্য শহর থেকে দূরে বাস করার সিদ্ধান্ত নেন। এভাবেই একসময় বলম্বু নেপালের থেরোবাদী পুনর্জাগরণের কেন্দ্রে পরিণত হতে থাকে।
স্থানীয়দের অনুদানে বলম্বুতে প্রথম ১৯৪৭ খ্রিষ্টাব্দে একটি বিহারের নির্মাণকাজ শুরু হয়। বিহারের প্রতিষ্ঠাতা প্রজ্ঞানন্দ আধুনিক নেপালের প্রথম সঙ্ঘ মহানায়ক হিসেবে আবির্ভূত হন।
বলম্বু বিহারে একজন মোহান্তের নেতৃত্বে বেশ কয়েকজন ভিক্ষু ও ভিক্ষুণী বসবাস করেন। এটি বিশেষ করে তরুণদের বৌদ্ধ ধর্ম চর্চার অন্যতম গুরুত্বপূর্ণ কেন্দ্র। ধর্মীয় সেবার পাশাপাশি এই বিহারে ধর্ম শিক্ষা কার্যক্রম ও স্বাস্থ্য ক্যাম্প অনুষ্ঠিত হয়। এখানে ছেলে ও মেয়েদের জীবন সংক্রান্ত অনুষ্ঠানাদি পালিত হয় এবং এর অধীনে একটি বৃদ্ধাশ্রম পরিচালিত হয়।
শাব্বির আহমেদ

শাব্বির আহমেদ খান (; জন্ম: ২১ এপ্রিল, ১৯৭৬) পাঞ্জাবের খানেওয়াল এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে ২০০০-এর দশকের মাঝামাঝি সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, মুলতান, পাকিস্তান ন্যাশনাল ব্যাংক, পাকিস্তান রিজার্ভস, রেডকো পাকিস্তান লিমিটেড, ওয়াটার ও পাওয়ার ডেভেলপম্যান্ট অথরিটি; ভারতীয় ক্রিকেটে চেন্নাই সুপারস্টার্স, আইসিএল পাকিস্তান একাদশ, বাদ-বাকী পাঞ্জাব এবং ইংরেজ ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন শাব্বির আহমেদ।
১৯৯৭-৯৮ মৌসুম থেকে ২০১২ সাল পর্যন্ত শাব্বির আহমেদের প্রথম-শ্রেণীর খেলোয়াড়ী জীবন চলমান ছিল। প্রাণহীন উইকেটেও সজীব বোলিং করতেন। নিখুঁত নিশানা বরাবর পেস বোলিং করতেন।
ছয় ফুট পাঁচ ইঞ্চি উচ্চতার অধিকারী শাব্বির আহমেদ পাকিস্তানের ফাস্ট বোলার হিসেবে খেলতেন। প্রাণহীন উইকেটেও বেশ বাউন্স করতে পারতেন। গ্লেন ম্যাকগ্রা’র ন্যায় তিনিও স্ট্যাম্পের কাছাকাছি অবস্থান থেকে উইকেট বরাবর বোলিং করতেন। সুইংয়ের তুলনায় সিম ও কাটের দিকেই অধিক মনোযোগী ছিলেন। প্রায়শঃই তার বলের সুইং ধারালো ছিল ও উভয় দিকেই রিভার্স সুইংয়ের ন্যায় ফেলতেন।
সমগ্র খেলোয়াড়ী জীবনে দশটি টেস্টে ও বত্রিশটি একদিনের আন্তর্জাতিকে অংশগ্রহণ করেছেন শাব্বির আহমেদ। ২০ আগস্ট, ২০০৩ তারিখে করাচীতে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ১২ নভেম্বর, ২০০৫ তারিখে মুলতানে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
২০০৩-০৪ মৌসুমে বাংলাদেশ দল পাকিস্তান গমন করে। তিন টেস্ট নিয়ে গড়া সিরিজের প্রথমটিতে অংশগ্রহণের মাধ্যমে তার অভিষেক পর্ব সম্পন্ন হয়। করাচীতে অনুষ্ঠিত ঐ টেস্টে তিনি ১০৯ রান খরচায় আট উইকেট পান। তন্মধ্যে, দ্বিতীয় ইনিংসে পাঁচ-উইকেট লাভ করেছিলেন। এছাড়াও, একদিনের আন্তর্জাতিকেও দূর্দান্তভাবে যাত্রা শুরু করেছিলেন। টরন্টোয় অনুষ্ঠিত সিরিজের তৃতীয় ওডিআইয়ে ওয়েস্ট ইন্ডিজের বিপক্ষে তার অভিষেক হয়। প্রাপ্ত তিন উইকেটের প্রত্যেকটিই বোল্ড করেন। তন্মধ্যে, নিজস্ব প্রথম ওভারেই দুইটি উইকেট পান।
স্বল্পকালীন খেলোয়াড়ী জীবনে চারবার অবৈধ বোলিংয়ের দায়ে তাকে বোলিং করা থেকে বিরত রাখা হয়। ওয়াকার ইউনুসের সাথে ১০ টেস্টে ৫০ টেস্ট উইকেট নিয়ে যৌথভাবে দ্রুত মাইলফলকের ভাগীদার হন। অভিষেক ওডিআইয়ে তিন উইকেট লাভের পরপরই তার বিপক্ষে প্রতিবেদন জমা দেয়া হয়। এরপর থেকে তিনি তার পেস বেশ কমিয়ে দিয়েছিলেন।
১০ টেস্টে ৫১ উইকেট লাভ করেন। ২০০৫ সালে ইংল্যান্ডের বিপক্ষে সিরিজের প্রথম টেস্টে অবৈধ বোলিং ভঙ্গীমার কারণে আইসিসি বরাবর তার সম্বন্ধে নেতিবাচক প্রতিবেদন জমা হয়। তার বোলিং ভঙ্গীমার তদন্ত শেষে ডিসেম্বর, ২০০৫ সালে এক বছরের জন্যে তাকে ক্রিকেট খেলা থেকে নিষিদ্ধ ঘোষণা করা হয়। অবৈধ বোলিং ভঙ্গীমার কারণে তাকে ক্রিকেট খেলা থেকে নিষিদ্ধ ঘোষণা করা হয়।
২১ ডিসেম্বর, ২০০৬ তারিখে এক বছর পূর্তির পর শাব্বিরকে আন্তর্জাতিক ক্রিকেটে অংশগ্রহণের সুযোগ দেয়া হয়। তবে, তার বিরুদ্ধে পুনরায় যদি প্রতিবেদন জমা পড়ে তাহলে তার বোলিংয়ের ত্রুটি মুক্ত হবার পর আন্তর্জাতিক অঙ্গনে বোলিং করার সুযোগের কথা জানানো হয়। ২০১৩ সাল পর্যন্ত পাকিস্তানের ঘরোয়া পর্যায়ের ক্রিকেটে অংশ নেন। এরপর তিনি খেলা থেকে অবসর গ্রহণ করেন।
টোবাকো মোজাইক ভাইরাস

টোবাকো মোজাইক ভাইরাস (TMV) একটি ধনাত্মক-ইন্দ্রিয় বিশিষ্ট একসূত্রক RNA- ভাইরাস। এটি "টোবামোভাইরাস" গণের সদস্য, যারা বিস্তৃত প্রজাতির গাছপালাকে, বিশেষ করে তামাক ও সোলানাসিয়া পরিবারের অন্যান্য সদস্যদের সংক্রমিত করে। সংক্রমণে গাছের পাতাগুলির উপর মোজাইকের মতো বৈশিষ্ট্যযুক্ত প্যাটার্ন তৈরি হয়। টিএমভি হলো প্রথম আবিষ্কৃত ভাইরাস। যদিও ১৯ শতকের শেষের দিক থেকেই এটি জানা ছিল যে একটি নন-ব্যাকটেরিয়াল সংক্রামক রোগ তামাক ফসলের ক্ষতি করছে, তবে ১৯৩০ সালের আগে ঠিক করা হয় নি যে সংক্রামক ভাইরাস হিসেবে চিহ্নিত হবে। এটি ভাইরাস হিসাবে চিহ্নিত প্রথম রোগজীবাণু।
১৮৮৬ সালে সর্বপ্রথম অ্যাডলফ মায়ার তামাকের মোজাইক রোগের ব্যাকটিরিয়া সংক্রমণের মতো উদ্ভিদের মধ্যে স্থানান্তরিত হতে পারার বর্ণনা দিয়েছিলেন। ১৮৯২ সালে দিমিত্রি ইভানোভস্কি একটি নন-ব্যাকটিরিয়াল সংক্রামকের অস্তিত্বের প্রথম সুদৃঢ় প্রমাণ দিয়েছিলেন। তিনি দেখান যে তামাকের সংক্রামিত রস চেম্বারল্যান্ডের সেরা ব্যাকটেরিয়া ফিল্টারের মাধ্যমে পরিস্রুত করার পরেও সংক্রামক রয়ে গেছে। পরবর্তীতে ১৯০৩ সালে ইভানভস্কি আক্রান্ত তামাক উদ্ভিদের পোষক কোষগুলিতে অস্বাভাবিক স্ফটিকের বর্ণনা দিয়ে একটি প্রবন্ধ প্রকাশ করেছিলেন এবং এই স্ফটিক এবং সংক্রামকের মধ্যে সংযোগের যুক্তি দিয়েছিলেন। যাইহোক, প্রমাণ সংগ্রহের ক্ষেত্রে বারবার ব্যর্থতা সত্ত্বেও ইভানভস্কি বিশ্বাসী ছিলেন যে সংক্রামক একটি অসম্পৃক্ত ব্যাকটিরিয়া এবং এতোটাই ক্ষুদ্র যে চেম্বারল্যান্ড ফিল্টারগুলিতে আটকে রাখা সম্ভব নয় এবং আলোক অণুবীক্ষণ যন্ত্রে দেখা যায় না।
পদ্মা সরকারি কলেজ, রাজশাহী

পদ্মা সরকারি কলেজ, রাজশাহী বাংলাদেশের রাজশাহী শহরের চন্দ্রিমা থানার পদ্মা আবাসিক এলাকায় অবস্থিত একটি কলেজ। ১৯৯৫ সালে এই কলেজটি প্রতিষ্ঠিত হয়। এখানে রাজশাহী শিক্ষা বোর্ডের অধীনে উচ্চ মাধ্যমিক কোর্স পরিচালনা করা হয়।
১৯৯৫ সালে বঙ্গবন্ধু কলেজটি প্রতিষ্ঠার পর থেকে নানান চড়াই-উৎরাই পেরিয়ে শিক্ষার ক্ষেত্রে একটি সমৃদ্ধ অবস্থান তৈরি করেছে।সেই সময় থেকেই জাতির মেধা, মনন ও মানবসম্পদ উন্নয়নে প্রতিষ্ঠানটি নিরস্তর ভূমিকা রেখে চলেছে।
বর্তমানে কলেজটিতে জাতীয় বিশ্ববিদ‍্যালয়ের অধীনে ডিগ্রী(পাস), স্নাতক(পাস) ও স্নাতক(সম্মান) কোর্স এবং রাজশাহী শিক্ষা বোর্ডের অধীনে উচ্চ মাধ্যমিক কোর্স চালু আছে। ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।
বঙ্গবন্ধু্ কলেজ বাংলাদেশের রাজশাহী শহরের চন্দ্রিমা থানার পদ্মা আবাসিক এলাকায় অবস্থিত।
বঙ্গবন্ধু কলেজে ডিগ্রী(পাস), স্নাতক(পাস) ও স্নাতক(সম্মান) কোর্সের শিক্ষা কার্যক্রম চালু আছে। এছাড়া চালু রয়েছে উচ্চ মাধ্যমিক পর্যায়ে শিক্ষা কার্যক্রম। এই কলেজে ৩টি অনুষদের অধীনে ১৩টি বিভাগে পাঠদান কার্যক্রম চালু রয়েছে। সেগুলো হল:
কলেজের মূল ভবনগুলোতে শিক্ষার্থীদের পাঠদান কার্যক্রম ও পরীক্ষা নেওয়া হয়। ভবনে কর্মচারীদের কার্যালয়, অধ্যক্ষের কার্যালয়, শিক্ষকদের আলাদা কার্যালয়, বিজ্ঞান অনুষদের শিক্ষার্থীদের ল্যাব, কম্পিউটার ল্যাব ও অন্যান্য সুবিধা আছে।
বঙ্গবন্ধু কলেজের গ্রন্থাগারে পাঠদানের বিভিন্ন বিষয়ের পাশাপাশি ধর্মীয়, মুক্তিযোদ্ধা বিষয়ক, উপন্যাস ও অন্যান্য বিষয়ে অনেক বই আছে।  শিক্ষার্থীরা গ্রন্থাগারে বসে বা প্রাতিষ্ঠানিক পরিচয়পত্র দেখিয়ে গ্রন্থাগারিক কাছ থেকে বই নির্দিষ্ট সময়ের জন্য ধার নিতে পারে।
বঙ্গবন্ধু কলেজের মাঠে শিক্ষার্থীরা নিয়িমিত খেলাধুলা, শরীরচর্চা করে। তাছাড়া বার্ষিক সাংস্কৃতিক অনুষ্ঠান এবং ক্রীড়া প্রতিযোগিতার আয়োজন করা হয়।
পুর গিরিনাথ মন্দির

পুর গিরিনাথ (সংস্কৃত:पुर गिरिनाथ) হল পূর্ব তিমুরের সবচেয়ে বৃহৎ বালিদ্বীপীয় হিন্দু মন্দির মন্দিরটি পূর্ব তিমরের দিলি জেলার সদর দিলি শহরে অবস্থিত। মন্দিরটি শহরাঞ্চল থেকে দূরবর্তী পাহাড়ি অঞ্চলে অবস্থিত,তবে গাড়িতে করে সেখানে পৌছানো সম্ভব।
তিমুরে ঐতিহ্যবাহী হিন্দু জনসংখ্যা রয়েছে। যখন পূর্ব তিমুর, ইন্দোনেশিয়ার অধীনস্থ ছিল,তখন ইন্দোনেশিয়ার বালি থেকে আসা হিন্দু অভিবাসীদের দ্বারা মন্দিরটি নির্মিত হয়েছিল। ১৯৮৭ সালের জুন মাসে ইন্দোনেশিয়ার প্রাদেশিক গভর্নর মারিয়ো ভিগাস কারাসকালাও মন্দিরটির নির্মাণ সম্পূর্ণ করেন। পূর্ব তিমুর ও ইন্দোনেশিয়া পৃথক হওয়ার পর, অধিকাংশ হিন্দুরা দেশটি ছেড়ে চলে যায়। ২০১৫ সালে, শুধুমাত্র ২৭২ জন ব্যক্তি নিজেদের হিন্দু বলে দাবি করেছিল। দীর্ঘদিনের অযত্নে,বর্তমানে মন্দিরটি সম্পূর্ণ ভগ্নপ্রাপ্ত।যদিও ইন্দোনেশিয়া সরকার ও পূর্ব তিমুর সরকারের কিছু বালিনিজ মানুষ মন্দিরটির পুনরুজ্জীবনে গুরত্বপূর্ণ ভূমিকা রাখছেন।
ডেলাওয়্যার বিশ্ববিদ্যালয়

ডেলাওয়্যার বিশ্ববিদ্যালয় (সংক্ষেপে ইউডি) ডেলাওয়্যার অঙ্গরাজ্যের নিউয়ার্কে অবস্থিত একটি বেসরকারি-গবেষণা বিশ্ববিদ্যালয়। ইউডি ডেলাওয়্যারের বৃহত্তম বিশ্ববিদ্যালয়। এর আটটি কলেজে তিনটি সহায়ক পাঠ্যসূচি, ১৪৮টি স্নাতক পাঠ্যসূচি, ১২১টি স্নাতকোত্তর পাঠ্যসূতি (১৩টি যৌথ ডিগ্রিসহ), এবং ৫৫টি ডক্টরাল পাঠ্যসূচি প্রদান করা হয়। বিশ্ববিদ্যালয়টির মূল প্রাঙ্গণ নিউয়ার্কে অবস্থিত এবং ডোভার, উইলমিংটন, লুইস ও জর্জটাউনে এর সহায়ক প্রাঙ্গণ রয়েছে। এই বিশাল শিক্ষাপ্রতিষ্ঠানে প্রায় ১৮,২০০ স্নাতক ও ৪,২০০ স্নাতকোত্তর শ্রেণির শিক্ষার্থী রয়েছে। বেসরকারিভাবে পরিচালিত বিশ্ববিদ্যালয়টি রাজ্য সমর্থিত গবেষণা প্রতিষ্ঠান হিসেবে সরকারি অনুদার পেয়ে থাকে।
এই বিশ্ববিদ্যালয়টির অধিভুক্ত আটটি কলেজ রয়েছে:
এতে পাঁচটি বিদ্যালয়ও রয়েছে:
ডেলাওয়্যার বিশ্ববিদ্যালয়ের উল্লেখযোগ্য শিক্ষার্থীরা হলেন নোবেল পুরস্কার বিজয়ী অনুজীববিজ্ঞানী ড্যানিয়েল নাথন্স (বি.এস. ১৯৫০); নোবেল পুরস্কার বিজয়ী অর্গানিক রসায়নবিদ রিচার্ড এফ. হেক (বি.এস. ১৯৫৭); নাসার গবেষণা বিভাগের পরিচালক হেনরি সি ব্রিন্টন (বি.এস. ১৯৫৭); মার্কিন যুক্তরাষ্ট্রের রাষ্ট্রপতি, ৪৭তম উপরাষ্ট্রপতি ও সাবেক মার্কিন সিনেটর জো বাইডেন (বি.এ. ১৯৬৫); ফার্স্ট লেডি জিল বাইডেন (বি.এ. ১৯৭৬); রোয়ান্ডার পররাষ্ট্রমন্ত্রী লুইস মুশিকিওয়াবো (এম.এ. ১৯৮৮); সাবেক নিউ জার্সির গভর্নর ক্রিস ক্রিস্টি (বি.এ. ১৯৮৪); ক্যাম্পেইন ব্যবস্থাপক স্টিভ স্মিট (বি.এ. ১৯৯৩); ক্যাম্পেইন ব্যবস্থাপক ডেভিড প্লাউফ (বি.এ. ২০১০)।
মারিয়াম তওজানি

মারিয়াম তওজানি (; জন্ম: ১৮ জুলাই ১৯৮০) একজন মরক্কীয় চলচ্চিত্র নির্মাতা, চিত্রনাট্যকার এবং অভিনেত্রী। তিনি আদম চলচ্চিত্রের পরিচালক হিসেবে সমধিক পরিচিত।
মারিয়াম ১৯৮০ সালের ১৮ জুলাই মরক্কোর তানজাহে জন্মগ্রহণ করেন। ২০০৩ সালে তিনি লন্ডন থেকে মিডিয়া কমিউনিকেশন ও সাংবাদিকতায় স্নাতকোত্তর ডিগ্রি অর্জন করেন। এরপর তিনি সাংবাদিকতার মাধ্যমে কর্মজীবন শুরু করেন, যেখানে তার আগ্রহের বিষয় ছিল চলচ্চিত্র। পরবর্তীতে তিনি চলচ্চিত্র অঙ্গনে প্রবেশ করেন। ব্যক্তিগত জীবনে তিনি ফরাসি-মরক্কীয় চলচ্চিত্র নির্মাতা নাবিল আয়ুশের সাথে বিবাহ বন্ধনে আবদ্ধ আছেন।
প্রথমদিকে মারিয়াম মূলত চিত্রনাট্যকার হিসাবে কাজ করতেন এবং এর পাশাপাশি কয়েকটি স্বল্প দৈর্ঘ্য ও প্রামাণ্য চলচ্চিত্র পরিচালনা করেছিলেন। ২০১১ সালে তিনি "কোয়ান্ড ইলস ডর্মেন্ট" নামক একটি স্বল্প দৈর্ঘ্য চলচ্চিত্র পরিচালনা করেন। এটি হুশকা আন্তর্জাতিক চলচ্চিত্র উৎসবে বিশেষ জুরির পুরস্কার সহ সর্বমোট ১৭টি পুরস্কার অর্জন করে। তারপর, ২০১৪ সালে তিনি তার প্রথম প্রামাণ্য চলচ্চিত্র "সস মা পিউ ভিইলে" পরিচালনা করেন। মরক্কোতে বেশ জনপ্রিয়তা লাভ করা এই সিনেমাটিতে মরক্কোথে পতিতাবৃত্তির বিষয়টি তুলে ধরা হয়েছে। এই প্রামাণ্য চিত্রে সাফল্যে লাভ করায় তিনি এটিকে পূর্ণদৈর্ঘ্য চলচ্চিত্রে পরিণত করেন, যা ২০১৫ সালে "মাচ লাভড" শিরোনামে মুক্তি পায়। উক্ত চলচ্চিত্রটিতে তিনি স্ক্রিপ্ট তৈরির দায়িত্ব পালন করেন এবং তার স্বামী নাবিল আয়ুশ চলচ্চিত্রটি পরিচালনা করেন।
২০১৫ সালের শেষের দিকে তিনি তার দ্বিতীয় স্বল্প দৈর্ঘ্য চলচ্চিত্র "আয়া ভেলা লা প্লাজ" পরিচালনা করেন। এই চলচ্চিত্রটিতে তিনি আরেকটি সামাজিক অনাচার ফুটিয়ে তুলেছেন, সেটি হল গৃহকর্মী শিশুদের উপর নির্যাতন।
২০১৭ সালে, তিনি তার স্বামী, পরিচালক নাবিল আয়ুশের সাথে রাজিয়া চলচ্চিত্রটি রচনা করেন। এর পাশাপাশি এ চলচ্চিত্রের প্রধান চরিত্র 'সালিমা' হিসেবে অভিনয়ও করেন তিনি। তারপর, ২০১৯ সালে, মারিয়াম তার প্রথম ফিচার চলচ্চিত্র আদম পরিচালনা করেন। চলচ্চিত্রটি "আন সার্টেইন রিগার্ড" বিভাগে কান চলচ্চিত্র উৎসবের জন্য নির্বাচিত হয়। এছাড়াও এটি কুইর পাম অ্যাওয়ার্ড এবং ১২ তম "ফেস্টিভ্যাল ইন্টারন্যাশনাল ডু ফিল্ম ফ্রান্সফোন দে নমুরে" অংশগ্রহণ করে। এটি ৯২ তম একাডেমি পুরস্কার সেরা আন্তর্জাতিক পূর্ণদৈর্ঘ্য চলচ্চিত্র বিভাগে অংশগ্রহণের জন্য মরক্কো থেকে নির্বাচিত হলেও চূড়ান্ত মনোনয়ন লাভ করতে ব্যর্থ হয়। একই বছর তিনি একাডেমি অফ অস্কারের সদস্য পদ লাভ করেন।
বুমথং নদী

বুমথং নদী ( মুর্চাংফাই ছু নামেও পরিচিত) হলো ভুটানের একটি নদী। এটি দক্ষিণ ভুটানের টোঙ্গসা ছু বা মঙ্গদে ছুতে যোগ দিয়ে সম্মিলিত ধারায় প্রবাহিত হয়ে মানস নদীতে মিলিত হয়।
দধালিয়া রাজ্য

দধালিয়া রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা রাজ্য, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো দধালিয়া গ্রামে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷
দধালিয়া রাজ্যটি ৫৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬১৯ জন৷ রাজ্যে সংগৃহীত মোট রাজস্বের পরিমাণ ছিলো ৩৬৮৯ ভারতীয় মুদ্রা, যার অর্ধেক আসতো কৃষিকাজ ও বনজ সম্পদের মাধ্যমে৷ মোট রাজস্বের ৬৯৯ মুদ্রা বরোদা রাজ্যকে ও ৬১১ মুদ্রা ইদার রাজ্যকে কর হিসাবে দিতে হতো৷ ১৯৪৭ খ্রিস্টাব্দে ভারতের স্বাধীনতা লাভের পর দধালিয়া রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
দধালিয়া দেশীয় রাজ্যের শাসকগণ রাজা সাহেব উপাধিতে ভূষিত হতেন৷
উন্মুক্ত কোচ

উন্মুক্ত কোচ বা খোলা কোচ হচ্ছে একটি রেলওয়ে যাত্রী কোচ যার ভেতরে কম্পার্টমেন্ট বা অন্যান্য বিভাগ নেই এবং যেখানে আসনসমূহ এক বা একাধিক ওপেন প্ল্যান এরিয়ায় সাজানো থাকে, এবং যার সাথে একটি কেন্দ্রীয় করিডোর থাকে। উনবিংশ শতাব্দীর প্রথমার্ধে মার্কিন যুক্তরাষ্ট্রে সর্বপ্রথম উন্মুক্ত কোচের আবির্ভাব হয়। তাদের ডিজাইনের আদিরূপ হচ্ছে নদীতে ব্যবহৃত স্টিমারগুলোতে যাত্রীবাহী কেবিনসমূহ যা আমেরিকাতে বহুল ব্যবহৃত ছিলো। তাদের উৎপত্তির ফলস্বরূপ তারা মূলত ইউরোপে "আমেরিকান পদ্ধতির যাত্রী কোচ" বা "আমেরিকান কোচ" ("পার্সোনেনওয়াগেন আমেরিকানিশন সিস্টেমস" বা "আমেরিকানারভেগেন" ) নামে পরিচিত ছিলো এবং শীঘ্রই এই ধারণাটি ইউরোপীয় রেল সংস্থাগুলোর নজরে পড়ে। প্রাথমিকভাবে এগুলো গ্রামীণ আঞ্চলিক পরিষেবার জন্য ব্যবহৃত হতো, যখন শহরাঞ্চলের লোকাল ট্রেন এবং স্থানীয় দূরত্বের পরিষেবাগুলো কম্পার্টমেন্ট কোচের প্রাধান্য ছিলো। তবে বেশ কয়েকটি ইউরোপীয় রেলপথ, যেমন রয়্যাল ওয়ার্টেমবার্গ রাজ্য রেলপথ বা সুইস উত্তর-পূর্বাঞ্চল রেলওয়ে ("শোয়েজারিচে নর্দোস্টবাহন" ) সব ধরনের ট্রেনের জন্য শুরু থেকেই উন্মুক্ত "কোচগুলিকে" পছন্দ করে।
বিংশ শতাব্দীর শুরু থেকে উন্মুক্ত কোচ লোকাল ট্রেনগুলোতে প্রচলিত হয়ে ওঠে এবং দূরপাল্লার পরিষেবাগুলিতেও ছড়িয়ে পড়তে শুরু করে। উচ্চ-গতির ট্রেনগুলোতে প্রায়শই কেবল উন্মুক্ত কোচ বিদ্যমান থাকে।
উন্মুক্ত কোচগুলোর আসনসমূহ হয় একে অপরের বিপরীতে, অথবা একটি আরেকটির পেছনে (বিমানের ন্যায়) সাজানো থাকে, এবং কখনও কখনও আসনগুলোকে ভ্রমণের দিকের মুখোমুখি ঘোরানো যেতে পারে। প্রায়শই একে অপরের মুখোমুখি আসনগুলোতে ফিক্সড টেবিল থাকে, এবং একে অপরের পিছনে সাজানো আসনগুলোতে সামনের সিটের পিছনে ভাঁজযোগ্য ট্রে থাকে।
উন্মুক্ত কোচগুলোতে প্রায়শই গ্যাংওয়ে দেওয়া হয়। প্রথমে এগুলো ছিলো উন্মুক্ত প্ল্যাটফর্ম, তবে উনবিংশ শতকের শেষ দিক থেকে গ্যাংওয়েগুলো সাধারণত বেনো বা রাবারের তৈরি সংযোগকারী দ্বারা সুরক্ষিত থাকে।
ট্রামওয়েতে একটি উন্মুক্ত কোচ হচ্ছে একটি ছয় বা আট চাকার ড্রাইভিং গাড়ি বা ট্রেলার, যার বিশেষত উচ্চ পরিমাণের ধারণক্ষমতা রয়েছে। পূর্ববর্তী সাধারণ প্ল্যাটফর্ম কোচ, যেখানে প্রবেশদ্বার এবং আসল যাত্রীবাহী কম্পার্টমেন্টের মধ্যে দরজা ছিলো, তাদের মতো না হয়ে তার বিপরীতে এগুলোতে কোনো পার্টিশন নেই। এই কোচগুলি ১৯৫০ এর দশকের গোড়ার দিকে মধ্য ইউরোপে জনপ্রিয় ছিল এবং পুরানো (মূলত চার-চাকাযুক্ত) প্ল্যাটফর্ম কোচগুলোকে প্রতিস্থাপন করেছিলো। যদিও পশ্চিম জার্মানি, অস্ট্রিয়া এবং সুইজারল্যান্ডে এই ধরনের যান দ্রুত আর্টিকুলেটেড ট্রাম দ্বারা প্রতিস্থাপন করা হয়েছিলো, পূর্ব জার্মানিতে ১৯৬০-এর দশকে অনেক শহরে ট্র্যাটা ট্রাম প্রচলিত ছিলো। এটি পূর্বের পূর্ব ব্লক দেশগুললোর জন্যও প্রযোজ্য।
ইউক্রেন জাতীয় ফুটবল দল

ইউক্রেন জাতীয় ফুটবল দল () হচ্ছে আন্তর্জাতিক ফুটবলে ইউক্রেনের প্রতিনিধিত্বকারী পুরুষদের জাতীয় দল, যার সকল কার্যক্রম ইউক্রেনের ফুটবলের সর্বোচ্চ নিয়ন্ত্রক সংস্থা ইউক্রেনীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ২৯শে এপ্রিল তারিখে, ইউক্রেন প্রথমবারের মতো আন্তর্জাতিক খেলায় অংশগ্রহণ করেছে; ইউক্রেনের উজহরদে অনুষ্ঠিত উক্ত ম্যাচে ইউক্রেন হাঙ্গেরির কাছে ১–৩ গোলের ব্যবধানে পরাজিত হয়েছিল।
"হলুদ-নীল" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ইউক্রেনের রাজধানী কিয়েভের হাউস অফ ফুটবলের অলিম্পিস্কি জাতীয় ক্রীড়া কমপ্লেক্সের কাছে অবস্থিত। বর্তমানে এই দলের ম্যানেজারের দায়িত্ব পালন করছেন আন্দ্রেই শেভচেঙ্কো এবং অধিনায়কের দায়িত্ব পালন করছেন শাখতার দোনেৎস্কের গোলরক্ষক আন্দ্রেই পিয়াতভ।
ইউক্রেন এপর্যন্ত ১ বার ফিফা বিশ্বকাপে অংশগ্রহণ করেছে, যেখানে ২০০৬ ফিফা বিশ্বকাপের কোয়ার্টার-ফাইনালে পৌঁছেছিল; উক্ত ম্যাচে তারা ইতালির কাছে ৩–০ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে ইউক্রেন এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১২ এবং উয়েফা ইউরো ২০১৬-এর গ্রুপ পর্বে পৌঁছানো।
আনাতলি তিমাশ্চুক, আন্দ্রেই শেভচেঙ্কো, আন্দ্রেই ইয়ার্মলেঙ্কো, ইয়েভহেন কনপ্লিয়াঙ্কা এবং রুসলান রতানের মতো খেলোয়াড়গণ ইউক্রেনের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৭ সালের ফেব্রুয়ারি মাসে প্রকাশিত র‌্যাঙ্কিংয়ে ইউক্রেন তাদের ইতিহাসে সর্বপ্রথম সর্বোচ্চ অবস্থান (১১তম) অর্জন করে এবং ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৩২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইউক্রেনের সর্বোচ্চ অবস্থান হচ্ছে ১৪তম (যা তারা ২০১০ সালের নভেম্বর মাসে অর্জন করেছিল) এবং সর্বনিম্ন অবস্থান হচ্ছে ৫৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
অভিমান সিংহ বস্ন্যাত

অভিমান সিংহ বস্ন্যাত () একীভূত নেপালের প্রথম সেনাপ্রধান বা কমান্ডার-ইন-চিফ ছিলেন। দ্বিতীয়বারের মতো কীর্তিপুর অধিগ্রহণের প্রচেষ্টা চালানোর প্রাক্কালে জেনারেল কালু পান্ডের মৃত্যুর পরে অভিমান সিংহ বস্ন্যাত একীভূত নেপালের প্রথম সেনাপ্রধান হিসেবে দায়িত্ব গ্রহণ করেছিলেন।
তিনি নেপালের একীভূতকরণের সময় মকওয়ানপুর আক্রমণে অংশ নিয়েছিলেন। তিনি চৈতরিয়া শ্রী কৃষ্ণ শাহের অধীনে অনুগত সেনাপতি হিসাবে চীন-নেপাল যুদ্ধ পরিচালনা করেছিলেন। ১৭৮৮ থেকে ১৭৯২ খ্রিষ্টাব্দে নেপাল দ্বারা তিব্বতে আক্রমণ অভিযানের মধ্য দিয়ে নেপাল ও তিব্বতী সেনার মধ্যে এই যুদ্ধের সূচনা হয়েছিল যা মূলত তিব্বতে পাঠানো নেপালের নিম্নমানের ধাতুনির্মিত মুদ্রা থেকে বাণিজ্যিক বিবাদ থেকে শুরু হয়েছিল। প্রথমদিকে নেপালিরা সাফল্য লাভ করলেও চিং রাজবংশ আসরে নামলে নেপালিরা তাদের অধিকৃত জমি থেকে বিতাড়িত হয় এবং একটি শান্তি চুক্তি স্থাপন করতে বাধ্য হয়েছিল। ওই সময় তিনি তানাহুন রাজ্যকে একীভূত নেপালে নেতৃত্ব ও অধিভুক্ত করেছিলেন।
১৭৯৪ খ্রিস্টাব্দে রাজা রানা বাহাদুর শাহ নেপালি বাহাদুর শাহকে ক্ষমতাচ্যুত করার জন্য সরকার তথা প্রশাসন ভেঙে দিয়েছিল। অভিমান সিংহ বস্ন্যাতের উত্তরসূরি অন্যান্য চার কাজীর মধ্যে কীর্তিমান সিংহ বস্ন্যাত প্রধান বা (মূল) কাজী নিযুক্ত হন। ১৮০০ খ্রিস্টাব্দে (১৮৫৭ বিক্রম সংবৎ) তাকে কিরাতঁ অঞ্চলসমূহ নিয়ে গঠিত অঞ্চলটি অধিগ্রহণের জন্য প্রেরণ করা হয়েছিল। কিরাতঁ অঞ্চলের অন্তর্ভুক্ত ছিলো পল্লো কিরাতঁ (লিম্বুয়ান), বল্লো কিরাতঁ এবং মাঝ কিরাতঁ (খম্বুয়ান), তারপর কালা বাঁজার বলা হয়। এতটুকু বয়সে এই অঞ্চলে প্রেরণ করাটা তার প্রতি একটি বড়রকম অবিচার ছিল, তাছাড়া তিনি তখন মুলকাজী হিসেবে দায়িত্বরত ছিলেন। অভিমান সিংহ ১৮০০ খ্রিস্টাব্দে ছাপ্পান্ন বছর বয়সে মারা যান। সম্ভবত ম্যালেরিয়া জ্বর থেকে তার মৃত্যু হয়েছে বলে জানা যায়।
অভিমান সিংহ বস্ন্যাত ১৭৪৪ খ্রিস্টাব্দে অভিজাত বস্ন্যাত সেনাপতি বডাবীর শিবরাম সিংহ বস্ন্যাতের পরিবারের তৃতীয় পুত্র হিসাবে জন্মগ্রহণ করেছিলেন। শিবরাম সিংহ নেপালকে একীভূতকরণের সময় সাঁগা চৌকের যুদ্ধে ১৮০৩ বিক্রম সংবৎ অর্থাৎ ১৭৪৭ খ্রিস্টাব্দে মারা গিয়েছিলেন। তিনি ছেত্রি পরিবারের অন্তর্ভুক্ত ছিলেন। শিবরাম সিংহের পিতা (অভিমান সিংহের পিতামহ) ছিলেন শ্রীপলি বস্ন্যাত বংশীয় এবং তার মা সুরপ্রভা ছিলেন অভিজাত ব্যক্তি বগলে থাপার কন্যা।
অভিমান সিংহের আরো তিনজন সহোদর ছিল। তান বড় দুই ভাই হলেন কাজী নাহর সিংহ বস্ন্যাত এবং কাজী কেহর সিংহ বস্ন্যাত। তার কনিষ্ঠ ভাই ছিল কাজী ধোকল সিংহ বস্ন্যাত, যিনি কুমুনের গভর্নর হয়েছিলেন এবং তৎকালে বর্তমান নারায়ণহিতি প্রাসাদের প্রথম মালিক ছিলেন।
জাতীয় সড়ক ৩১৭এ (ভারত)

জাতীয় সড়ক ৩১৭এ (এনএইচ ৩১৭এ) হল ভারতের একটি জাতীয় সড়ক। এই সড়কটি পুরোপুরি পশ্চিমবঙ্গ রাজ্যের মধ্যে অবস্থিত। এনএইচ ৩১৭এ একটি খুব গুরুত্বপূর্ণ রাস্তা, যা ভুটানের সাথে সংযোগ সরবরাহ করে। এটি জাতীয় সড়ক ৩১৭-এর একটি শাখা পথ। এই সড়কটির সম্পূর্ণ অংশ এশিয়ান হাইওয়ে ৪৮-এর অংশ।
সাথম্বা রাজ্য

সাথম্বা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো সাথম্বা শহরে, যা বর্তমানে গুজরাত রাজ্যের আরাবল্লী জেলায় অবস্থিত৷
রাজ্যটি ৪৭ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৩৫৪৯ জন৷ রাজ্যটির রাজভাতার পরিমাণ ছিলো ১৮,৮০০ ভারতীয় মুদ্রা ১৯৪৭ খ্রিস্টাব্দে ভারতের স্বাধীনতা লাভের পর সাথম্বা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
সাথম্বা দেশীয় রাজ্যের শাসকগণ শোলাঙ্কি রাজবংশীয় এবং তারা ঠাকুর সাহেব উপাধিতে ভূষিত হতেন৷
অর্ঘ্য সেন

অর্ঘ্য সেন () (১১ নভেম্বর, ১৯৩৫) প্রখ্যাত ভারতীয় বাঙালি রবীন্দ্র সংগীত শিল্পী। তিনি ১৯৯৭ খ্রিস্টাব্দে ভারত সরকারের সংগীত নাটক অকাদেমি পুরস্কার লাভ করেন।
অর্ঘ্য সেনের জন্ম ব্রিটিশ ভারতের অধুনা বাংলাদেশের ফরিদপুরে মামার বাড়িতে ১৯৩৫ খ্রিস্টাব্দের ১১ ই নভেম্বর। পিতার আদি বাড়ি ছিল খুলনার সেনহাটিতে। পিতা হেমেন্দ্রকুমার সেন কৃষিবিজ্ঞানের শিক্ষক ছিলেন। মাতা বিন্দুদেবী সংগীতচর্চা করতেন। প্রথমদিকে এঁদের আর্থিক অবস্থা ভালো ছিল না। অর্ঘ্য পঞ্চম শ্রেণী পর্যন্ত ফরিদপুরে পড়াশোনা করেন। তারপর চলে আসেন কলকাতায়। ১৯৫১ খ্রিস্টাব্দে ম্যাট্রিক পাশ করেন কলকাতার বালিগঞ্জ গভর্নমেন্ট হাই স্কুল থেকে। কলেজের পড়াশোনা সেন্ট জেভিয়ার্স কলেজে। এখান থেকেই তিনি বিজ্ঞানে স্নাতক হন।
স্নাতক হওয়ার পর অর্ঘ্য সেন কর্মজীবন শুরু করেন প্রশান্ত চন্দ্র মহলানবীশ প্রতিষ্ঠিত ইন্ডিয়ান স্ট্যাটিস্টিক্যাল ইনস্টিটিউটে। যে বিভাগে তিনি কাজ করতেন সেটি পরে ন্যাশনাল স্যাম্পল সার্ভে অরগানাইজেশনে পরিবর্তিত হয় এবং এখান থেকেই চাকরি জীবন থেকে অবসর নেন। তাঁর সঙ্গীতচর্চা শুরু হয়েছিল ছাত্রাবস্থাতেই। রেডিও'তে পঙ্কজকুমার মল্লিকের সঙ্গীতশিক্ষার আসর থেকে তাঁর সঙ্গীতশিক্ষার সূত্রপাত। কলকাতায় অষ্টম শ্রেণীর পড়াশোনার সময় এবং ম্যাট্রিক পরীক্ষা দেওয়ার আগে পর্যন্ত অশোকতরু বন্দ্যোপাধ্যায়ের কাছে কিছু দিন রবীন্দ্র সংগীত শেখেন। সঙ্গীতচর্চা কিছুদিন বন্ধ রাখেন ১৯৫১ খ্রিস্টাব্দে ম্যাট্রিক পরীক্ষা দেওয়ার সময়। পরীক্ষা পাশের পর তিনি অশোকতরু বন্দ্যোপাধ্যায়ের পরিবর্তে পেলেন দেবব্রত বিশ্বাসকে। কিন্তু তাঁর মাসিক পাঁচ টাকা বেতন দেওয়ার মত আর্থিক অবস্থা ছিল না। শেষে বিনা বেতনেই দেবব্রত বিশ্বাসের কাছে সঙ্গীত শিক্ষা নিতেন। তিনি কথা ও ভাবের উপর জোর দিয়ে তাঁর কণ্ঠের গান শুনে 'তাঁকে ভ্যাঙানোর' উপদেশ দিতেন আর বলতেন এতেই শিক্ষার্থীর স্বকীয়তা প্রকাশ পাবে। অর্ঘ্য সেন গান শিখেছেন প্রথিতযশা সঙ্গীত শিল্পী ও বিখ্যাত সুরকার কমল দাশগুপ্ত রজনীকান্ত সেনের দৌহিত্র দিলীপকুমার রায়, সুপ্রভা সরকার মঞ্জু গুপ্ত প্রমুখের কাছে।
অর্ঘ্য সেন ১৯৯৭ খ্রিস্টাব্দে ভারত সরকারের সংস্কৃতিচর্চার সর্বোচ্চ ভারতীয় স্বীকৃতি হিসাবে সংগীত নাটক অকাদেমি পুরস্কার (রবীন্দ্র সংগীতে) লাভ করেন এবং 'টেগোর ফেলো' নির্বাচিত হন।
বলাসনা রাজ্য

বলাসনা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বলাসনা গ্রামে, যা বর্তমানে গুজরাত রাজ্যের মেহসানা জেলায় অবস্থিত৷
ইদার রাজ্যর মহারাজা বিরামদাসজীর পুত্র গোপালদাসজী এই রাজ্যের প্রতিষ্ঠা করেন৷ রাজ্যটি ৫৪ বর্গ কিলোমিটার বা ২১ বর্গমাইল ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৩৫৪৯ জন৷ ঐ বছর রাজ্যটির রাজস্বে পরিমাণ ছিলো ৫,৯৫৩ ভারতীয় মুদ্রা, যার ২৮০ ভারতীয় মুদ্রা কর হিসাবে বরোদা রাজ্যকে দেওয়া হতো৷ ১৯৪৭ খ্রিস্টাব্দে ভারতের স্বাধীনতা লাভের পর বলাসনা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
বলাসনা দেশীয় রাজ্যের শাসকগণ রাঠোর রাজবংশীয় এবং তারা ১৮১২ এর পরে ঠাকুর সাহেব উপাধিতে ভূষিত হতেন৷
বড়গাম রাজ্য

বড়গাম রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বড়গাম শহরে, যা বর্তমানে গুজরাত রাজ্যের বনাসকাণ্ঠা জেলায় অবস্থিত৷
রণাসন রাজ্যের চন্দ্রাবতী তালুকের শাসক কুমার কেশবদাসজী রাজসিংজী এই রাজ্যের পত্তন ঘটান৷ তিনি ছিলেন পারমার রাজবংশীয় রেহেবাড় রাজগোষ্ঠীর রাজপুত৷
রাজ্যটি ৭৩ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯৩১ খ্রিস্টাব্দের জনগণনা অনুসারে এর জনসংখ্যা ছিলো ৩৯৩৮ জন৷ রাজ্যটির রাজভাতার পরিমাণ ছিলো ৩৫,০০০ ভারতীয় মুদ্রা ১৯৪৭ খ্রিস্টাব্দে ভারতের স্বাধীনতা লাভের পর বড়গাম রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
বড়গাম দেশীয় রাজ্যের শাসকগণ ঠাকুর উপাধিতে ভূষিত হতেন৷
আদম (২০১৯-এর চলচ্চিত্র)

আদম () ২০০৯ সালে নির্মিত একটি মরক্কী নাট্য চলচ্চিত্র। এটি পরিচালনা করেছেন মারিয়াম তওজানি এবং প্রযোজনা করেছেন নাবিল আয়ুশ। চলচ্চিত্রটি ২০১৯ কান চলচ্চিত্র উৎসবের "আন সার্টেইন রিগার্ড" অংশে প্রদর্শিত হয়। ৯২ তম একাডেমি পুরস্কারের সেরা আন্তর্জাতিক পূর্ণদৈর্ঘ্য চলচ্চিত্র বিভাগের জন্য এ চলচ্চিত্রটি মরক্কো থেকে নির্বাচিত হলেও চূড়ান্ত মনোনয়ন লাভ করতে ব্যর্থ হয়।
চলচ্চিত্রটির কাহিনী সামিয়া নামক এক অবিবাহিত গর্ভবতী যুবতীকে কেন্দ্র করে গড়ে উঠেছে। সামিয়া কাজের খোঁজে বের হলে আবলা নামক এক বিধবা বেকারিওয়ালী তাকে কাজে নেয়। সিনেমাটির পরিচালক – তওজানির পিতা-মাতা এক অবিবাহিত গর্ভবতীকে আশ্রয় দিয়েছিল (তখন মরক্কোতে অবিবাহিতদের গর্ভধারণ নিষিদ্ধ ছিল); যা থেকে তিনি এটি নির্মাণে অনুপ্রাণিত হন।
মোসলেহ উদ্দিন আহমেদ (রাজনীতিবিদ)

মোসলেহ উদ্দিন আহমেদ বাংলাদেশ আওয়ামী লীগের রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ঢাকা-২৫ আসনের সংসদ সদস্য ছিলেন।
মোসলেহ উদ্দিন আহমেদ আইনজীবী ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৫ আসন থেকে সংসদ সদস্য নির্বাচিত হন।
কাজী সাহাবুদ্দিন আহমেদ

কাজী সাহাবুদ্দিন আহমেদ বাংলাদেশ আওয়ামী লীগের রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ঢাকা-২৬ আসনের সংসদ সদস্য ছিলেন।
কাজী সাহাবুদ্দিন আহমেদ আইনজীবী ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৬ আসন থেকে সংসদ সদস্য নির্বাচিত হন।
আবুল ওফা মোহাম্মদ আব্দুল হক

ডঃ আবুল ওফা মোহাম্মদ আবদুল হক যিনি এ. ডব্লিউ. এম. আব্দুল হক নামেও পরিচিত ছিলেন। বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-৭ আসনের সংসদ সদস্য ছিলেন।
আবুল ওফা মোহাম্মদ আব্দুল হক ব্রাহ্মণবাড়িয়া জেলায় জন্মগ্রহণ করেন।
আবুল ওফা মোহাম্মদ আব্দুল হক ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-৭ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে তিনি স্বতন্ত্র প্রার্থী হিসেবে ব্রাহ্মণবাড়িয়া-৬ আসন থেকে পরাজিত হয়ে ছিলেন।
উমরের চুক্তি

উমর চুক্তি (; ) হলো সিরিয়া, মেসোপটেমিয়া বা জেরুসালেমের মুসলমান এবং খ্রিস্টানদের মধ্যে একটি চুক্তি। যা পরবর্তীতে ইসলামী আইনশাস্ত্রে একটি যাজকীয় মর্যাদা অর্জন করেছিল।
৬৩৮ খ্রিস্টাব্দে ইয়ারমুক যুদ্ধে ইলিয়া তথা বাইতুল মুকাদ্দাস বিজয়ের পর নগরের চাবি গ্রহণ করতে দ্বিতীয় খলিফা ওমর সেখানে আসেন। শুক্রবার তিনি খুতবা পড়ে জুমার নামাজ আদায় করেন। ১৫ দিন অবস্থান করে স্থানীয় খ্রিস্টান অধিবাসীর সঙ্গে নিরাপত্তাবিষয়ক চুক্তি করেন। বাইতুল মুকাদ্দাসের খ্রিস্টানদের প্রধান ও বাইজেন্টাইন সরকারের প্রতিনিধি সোফরোনিয়াসের সঙ্গে চুক্তিটি সম্পন্ন হয়। বাইতুল মুকাদ্দাসে মুসলিম ও খ্রিস্টানদের মধ্যে সম্প্রীতিপূর্ণ জীবন গঠনে ঐতিহাসিক চুক্তিনামাটি ব্যাপক ভূমিকা রাখে।
এটি ছিল ওমর এর পক্ষ থেকে ইলিয়া (বাইতুল মুকাদ্দাস) নগরবাসীকে প্রদত্ত নিরাপত্তা চুক্তি। তাঁদের প্রাণ, সম্পদ, গির্জা, ক্রুশ, সুস্থ-অসুস্থ ও সব অনুষ্ঠানের নিরাপত্তা প্রদান করেন তিনি। মুসলিমরা তাদের কোনো গির্জা দখল করবে না এবং ধ্বংস করবে না। তাঁদের জীবন, বসবাসের ভূমি, সম্পদ ও ক্রুশ কোনো কিছু বিনষ্ট করা হবে না। জোরপূর্বক ধর্মান্তরিত করা হবে না। তাঁদের কাউকে আঘাত করা হবে না। তাঁদের সঙ্গে কোনো ইহুদি জেরুজালেমে বসবাস করবে না।
মাদায়েন ও অন্য শহরবাসীর মতো ইলিয়াবাসীও জিজিয়া প্রদান করবে। তাঁরা বাইজেন্টাইন ও ডাকাতদের পরিত্যাগ করবে। জেরুজালেমের কেউ বাইজেন্টাইনের সঙ্গে চলে যেতে চাইলে ক্রুশ ও গির্জা ছাড়া নিজের সম্পদ নিয়ে নিরাপদ গন্তব্যে পৌঁছা পর্যন্ত নিরাপদে চলে যেতে পারবে। গ্রামবাসীর কেউ শহরে অবস্থান করতে চাইলে ইলিয়াবাসীর মতো তাদেরও জিজিয়া প্রদান করতে হবে। যে যার মতো বাইজেন্টাইন চলে যেতে পারবে কিংবা পরিবারের কাছে ফিরে আসতে পারবে। ফসল কাটার আগে তাঁদের কাছ থেকে কিছুই গ্রহণ করা হবে না।